  Виталий Пронин Матэкто ни Сочиын ортчоно олимпийской шудонъёс. Отчы пыриськозы шаерысьтымы «висисьёс» но. «Ижавиа» огазеяськонлэн пресс-службаез ивортэмъя, 6-тӥ но 15-тӥ феврале радъямын луозы Сочие рейсъёс. Со сяна, ватсаса рейс усьтӥськоз 24-тӥ феврале но. Олимпийской шудонъёслы луыса, билет дунъёс кулэстэмын - 6 но ӝыны сюрс манет сыло. 6-тӥ но 24-тӥ февральлы билетъёс лачак на. Нош 15-тӥ феврале рейслы билетъёс 90 процентэз вузамын ни. Сочие лобӟыны дасяськисьёсты келян но тунсыко радъяськоз: соослы возьматэмын луоз олимпийской шудонъёслы сӥзем фильм, со сяна, котькудӥзлы кузьмамын луоз «висисьлэн» наборез - пеллян гумы, шарфик но флажок. Елена Тугашова Туспуктэм: membrana.ru Теги: Олимпийскиеигры спорт  